Februarja 1999 se je udeležil Svetovnega prvenstva, ki je bilo organizirano v avstrijskem Ramsau. Tam je bil na posamični tekmi na srednji skakalnici peti, torej nedaleč od mest, ki prinašajo medalje. Nato je na večji napravi zasedel deseto mesto in zopet ostal brez odličja. Izšlo pa se mu je 20. februarja na moštveni preizkušnji kjer je japonska ekipa z drugim mestom osvojila srebrno medaljo. V postavi so bili Kasai, Hideharu Mijahira, Masahiko Harada in Kazujoši Funaki.